CELEX: 62011CN0403
Language: fi
Date: 2011-07-27 00:00:00
Title: Asia C-403/11: Kanne 27.7.2011 — Euroopan komissio v. Espanjan kuningaskunta

1.10.2011   
            
            
               FI
            
            
               Euroopan unionin virallinen lehti
            
            
               C 290/6
            
         Kanne 27.7.2011 — Euroopan komissio v. Espanjan kuningaskunta
   (Asia C-403/11)
   2011/C 290/09
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: G. Valero Jordana ja I. Hadjiyiannis)
   
      Vastaaja: Espanjan kuningaskunta
   
      Vaatimukset
   
   
               —
            
            
               On todettava, että Espanjan kuningaskunta ei ole noudattanut yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY (1) 13 artiklan 1, 2, 3 ja 6 kohdan (Katalonian vesistöaluetta lukuun ottamatta), 14 artiklan 1 kohdan c alakohdan (Katalonian vesistöalueen, Baleaarien, Teneriffan, Guadianan, Guadalquivirin, Andalusian Välimeren puoleisen alueen, Tinto-Odiel-Piedrasin, Guadalete-Barbaten, Galician rannikon, Miño-Silin, Dueron, läntisen Cantábricon ja itäisen Cantábricon vesipiirin hoitosuunnitelmia lukuun ottamatta) ja 15 artiklan 1 kohdan (Katalonian vesistöaluetta lukuun ottamatta) mukaisia velvoitteitaan
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Direktiivin 13 ja 15 artiklan rikkominen:
   Koska Espanja ei ole laatinut eikä julkaissut kansallisen vesipiirin hoitosuunnitelmia (Katalonian vesistöaluetta lukuun ottamatta), komissio ei ole myöskään saanut mitään tietoa näistä suunnitelmista direktiivissä säädettyyn määräpäivään eli 22.3.2010 tai tähän päivään mennessä. Tästä syystä komissio katsoo, että Espanja ei ole noudattanut direktiivin 15 artiklan 1 kohtaa (Katalonian vesistöalueen hoitosuunnitelmaa lukuun ottamatta).
   Direktiivin 14 artiklan rikkominen:
   
                
            
            
               Komissio katsoo puitedirektiivin 14 artiklan 1 kohdan c alakohdan, luettuna yhdessä saman direktiivin 13 artiklan 6 kohdan kanssa, perusteella, että kansalaisille tiedottaminen ja kansalaisten kuuleminen vesipiirin hoitosuunnitelmien hallinnoinnista on toteutettu Katalonian vesistöalueen, jota koskeva suunnitelma on jo annettu, lisäksi 12:lla muulla vesistöalueella, joita ovat Baleaarit, Teneriffa, Guadiana, Guadalquivir, Andalusian Välimeren puoleinen alue, Tinto-Odiel-Piedras, Guadalete-Barbate, Galician rannikko, Miño-Sil, Duero, läntinen Cantábrico ja itäinen Cantábrico.
            
         
                
            
            
               Komissio päättelee, että Espanja ei ole noudattanut direktiivin 14 artiklan 1 kohdan c alakohtaa, edellä mainittuja 13:a vesistöaluetta lukuun ottamatta.
            
         
      (1)  EYVL L 327, s. 1.